अक्षय कुमार फिर से करेंगे 'वेलकम'; अरशद वारसी बोले- आपकी सोच से बड़ी होगी वेलकम 3
Upcoming Welcome 3 Movie Shooting Details 2007  में रिलीज फिल्म वेलकम को कौन भूल सकता है। आज भी इस फिल्म को काफी पसंद किया जाता है। खबर है कि फिल्म का तीसका पार्ट बनने जा रहा है।
2007 में रिलीज फिल्म वेलकम को कौन भूल सकता है। आज भी इस फिल्म को काफी पसंद किया जाता है। खबर है कि फिल्म का तीसरा पार्ट बनने जा रहा है। इस बात की पुष्टि एक्टर अरशद वारसी ने की है।
अरशद ने कहा कि वेलकम 3 लार्जर देन लाइफ फिल्म होने जा रही है। फिल्म में अक्षय कुमार, संजय दत्त और परेश रावल भी नजर आएंगे। अक्षय कुमार ने वेलकम के पहले पार्ट में काम किया था। वेलकम 2 में उन्हें रिप्लेस कर जॉन अब्राहम को कास्ट किया था। हालांकि ये फिल्म कुछ खास कमाल नहीं दिखा सकी थी।
अरशद ने कहा- ये फिल्म लार्जर देन लाइफ फील देगी
अरशद ने हिंदुस्तान टाइम्स से बात करते हुए कहा, 'फिल्म का क्लाइमैक्स आपकी सोच से परे होने वाला है। थिएटर में ये फिल्म लार्जर देन लाइफ फील देगी। फिल्म में मैं, अक्षय कुमार, संजू और परेश रावल लीड रोल में दिखाई देंगे। इसके अलावा और भी कई एक्टर्स दिखाई देंगे।'
पैसों के लिए छोटे रोल नहीं करते अरशद
अरशद काफी समय से बड़े पर्दे पर ज्यादा नहीं दिख रहे हैं। वजह बताते हुए अरशद ने कहा, 'सिनेमा का परिदृश्य बदल गया है। अब जो फिल्में थिएटर में रिलीज हो रही हैं, वो सभी सुपरहीरो वाली फिल्में होती हैं।
इन बड़ी फिल्मों में छोटा रोल करना मुझे समझ नहीं आता है। इन फिल्मों में मुझे काफी पैसे मिल रहे थे। हालांकि मैंने नहीं किया। मेरे लिए जॉब सेटिस्फेक्शन ज्यादा जरूरी है।'
'जॉली LLB 2 में मेकर्स बड़ा स्टार लेना चाहते थे'
अरशद से ये भी पूछा गया कि क्या कारण थे कि उन्हें जॉली LLB से रिप्लेस कर दिया गया। जवाब देते हुए अरशद कहते हैं, 'मुझे लगता है कि मेकर्स फिल्म को और बड़ा बनाना चाहते थे।
हो सकता है कि प्रोडक्शन वालों को कोई बड़ा स्टार लेना हो। हालांकि लोगों ने मेरे काम को पहले पार्ट में पसंद किया था। इसलिए मैं अब वापस आ गया हूं। लोगों को मुझे और अक्षय को साथ में देख कर मजा आएगा। जनवरी में फिल्म की शूटिंग स्टार्ट हो जाएगी।'
बता दें कि अक्षय और अरशद जॉली LLB 3 में साथ नजर आएंगे।
असुर 2 में नजर आए अरशद वारसी
अरशद वारसी की हाल ही में मोस्ट अवेटेड वेब सीरीज असुर 2 स्ट्रीम होनी शुरू हुई है। इस शो का इंतजार लोग काफी वक्त से कर रहे थे। 2020 में पहला सीजन आया था। शो में अरशद धनंजय राजपूत नाम के एक CBI अधिकारी के कैरेक्टर में थे।